ai4bharat/Pralekha huggingface dataset:
ரெயில்வே அமைச்சகம்
2020 ஜூன் 1 முதல் நாடு முழுவதும் 200 சிறப்பு ரயில்கள் இயங்கத் தொடங்குகின்றன
மத்திய சுகாதாரம் மற்றும் குடும்ப நல அமைச்சகத்துடன் கலந்தாலோசனை செய்த பின்னர் ரயில்வே அமைச்சகம், இந்திய ரயில்வே ஒரு பகுதி ரயில் இயக்கத்தை மீண்டும் ஜூன் 1-ஆம் தேதி முதல் மீண்டும் தொடங்குவதாக அறிவித்துள்ளது. ஜூன் 1-ஆம் தேதி தொடங்கும் 200 ரயில்களில் 1.45 லட்சம் பயணிகளுக்கும் மேல் பயணம் செய்வார்கள். நாளை  இந்திய ரயில்வே 200 பயணிகள் ரயில் சேவையை தொடங்குகிறது. அதன் பட்டியல் இணைப்பில் தரப்பட்டுள்ளது. .
பயணிகள் ரயில் சேவையைப் படிப்படியாக மீண்டும் தொடங்குவதன் முக்கிய நடவடிக்கையாக, இந்திய ரயில்வே நாளை 200 ரயில்களை, ஏற்கனவே மே 1-ஆம் தேதி முதல் இயக்கப்பட்டு வரும் ஷ்ராமிக் சிறப்பு ரயில்கள் மற்றும் மே 12 முதல் இயக்கப்படும் சிறப்பு ஏசி ரயில்களுடன்  இயக்கத் தொடங்குகிறது.
இந்த ரயில்கள் வழக்கமாக இயக்கப்படும் ரயில்களாகும். முழுவதும் முன்பதிவு செய்யப்பட்ட இவற்றில் ஏசி மற்றும் ஏசி அல்லாத பெட்டிகள் இணைக்கப்படும். முன்பதிவு செய்யப்பட்ட பொதுப்பெட்டிகள் உட்காரும் வசதி கொண்டவை. இந்த ரயில்களில் முன்பதிவில்லாத பெட்டிகள் இருக்காது. வகுப்பு வாரியாக வழக்கமான கட்டணம் வசூலிக்கப்படும். முன்பதிவு செய்யப்பட்ட பொதுப்பெட்டிகளில், இரண்டாம் வகுப்பு முன்பதிவு இருக்கைக் கட்டணம் வசூலிக்கப்படும். அனைத்து பயணிகளுக்கும் இருக்கை அளிக்கப்படும்.
இன்று காலை 9 மணி நிலவரப்படி, மொத்தப் பயணிகள் முன்பதிவு 25,82,671. இந்த ரயில்களுக்கான முன்பதிவு ஐஆர்சிடிசியின் வலைதளம் அல்லது கைபேசி செயலி மூலமாக ஆன்லைன் வழியில் செய்யப்பட்டு வருகிறது. மே 22, 2020 முதல், டிக்கெட்டுகளை முன்பதிவுக் கவுண்டர்கள், பொதுச்சேவை மையங்கள், பயணச்சீட்டு முகவர்கள் மூலமும் முன்பதிவு செய்ய அனுமதிக்கப்படுகிறது.
இணைப்புக்கான லிங்க் : https://static.pib.gov.in/WriteReadData/userfiles/200%20trains.pdf.pdf
பிரதமர் அலுவலகம்
பிரதமர் நரேந்திர மோடியுடன் அமெரிக்க நாடாளுமன்றக் குழு சந்திப்பு
இந்திய-அமெரிக்க உறவுகளுக்கு அமெரிக்க நாடாளுமன்றத்தின் நிலையான மற்றும் இருகட்சிகளையும் சேர்ந்தவர்களின் ஆதரவை பிரதமர் பாராட்டினார்
ஜூன் மாதம் தமது வரலாற்று சிறப்புமிக்க அரசு முறைப் பயணத்தை நினைவு கூர்ந்த பிரதமர், அப்போது இரண்டாவது முறையாக நாடாளுமன்றத்தில் உரையாற்றினார்.
பிரதமரும் அமெரிக்க தூதுக்குழுவும் பகிரப்பட்ட ஜனநாயக விழுமியங்கள், சட்டத்தின் ஆட்சிக்கு மரியாதை மற்றும் மக்களுக்கு இடையிலான வலுவான உறவுகளை எடுத்துக்காட்டியுள்ளனர்
பிரதிநிதிகள் சபையைச் சேர்ந்த எட்டு உறுப்பினர்களைக் கொண்ட அமெரிக்க நாடாளுமன்றக் குழு இன்று பிரதமர் திரு. நரேந்திர மோடியைச் சந்தித்தது.
இந்தக் குழுவில் ஜனநாயகக் கட்சியைச் சேர்ந்த இந்தியா காகசின் இணைத் தலைவர் பிரதிநிதி ரோ கன்னா, குடியரசுக் கட்சியைச் சேர்ந்த இந்தியா காகசின் இணைத் தலைவர் பிரதிநிதி மைக் வால்ட்ஸ், பிரதிநிதி எட் கேஸ், பிரதிநிதி காட் கமாக், பிரதிநிதி டெபோரா ரோஸ், பிரதிநிதி ஜாஸ்மின் க்ரோக்கெட், பிரதிநிதி ரிச் மெக்கார்மிக் மற்றும் பிரதிநிதி திரு. தானேதர் ஆகியோர் இடம் பெற்றுள்ளனர்.
தூதுக்குழுவினரை இந்தியாவிற்கு வரவேற்ற பிரதமர், இந்திய-அமெரிக்க உறவுகளுக்கு அமெரிக்க நாடாளுமன்றத்தின் நிலையான மற்றும் இருகட்சி ஆதரவுக்கு தனது பாராட்டுகளைத் தெரிவித்தார்.
அதிபர் பைடனின் அழைப்பின் பேரில் ஜூன் மாதம் தமது வரலாற்று சிறப்புமிக்க அரசு முறைப் பயணத்தை நினைவுகூர்ந்த பிரதமர், அப்போது இரண்டாவது முறையாக அமெரிக்க நாடாளுமன்றத்தின் கூட்டுக் கூட்டத்தில் உரையாற்றும் வாய்ப்பைப் பெற்றதைச் சுட்டிக்காட்டினார்.
இந்திய-அமெரிக்க விரிவான உலகளாவிய உத்திபூர்வ கூட்டாண்மை பகிரப்பட்ட ஜனநாயக மதிப்புகள், சட்டத்தின் ஆட்சிக்கு மரியாதை மற்றும் மக்களுக்கு இடையிலான வலுவான உறவுகளை அடிப்படையாகக் கொண்டது என்பதை பிரதமரும் அமெரிக்க தூதுக்குழுவும் எடுத்துரைத்தனர்.
பிரதமர் அலுவலகம்
பிரபல சந்தூர் இசை மேதை பண்டிட் சிவ்குமார் ஷர்மாவின் மறைவுக்கு பிரதமர் இரங்கல்
பிரபல சந்தூர் இசை மேதை பண்டிட் சிவ்குமார் ஷர்மாவின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது-
“பண்டிட் ஷிவ்குமார் ஷர்மா அவர்களின் மறைவால் நமது கலாச்சார உலகம் பேரிழப்பைச் சந்தித்துள்ளது. சந்தூர் இசைக்கருவியை அவர் உலகளவில் பிரபலப்படுத்தினார். அவரது இசை வரும் தலைமுறையினரை தொடர்ந்து ஊக்குவிக்கும். நான் அவருடன் நடத்திய கலந்துரையாடல்களை அன்புடன் நினைவுகூர்கிறேன். அவரது குடும்பத்தினருக்கும், ஆதரவாளர்களுக்கும் ஆழ்ந்த அனுதாபங்கள். ஓம் சாந்தி”
------
(
மத்திய அமைச்சரவை
உயிரி தொழில்நுட்பத்துறையில் இந்தியா – பிரேசில் இடையேயான ஒப்பந்தம் குறித்து அமைச்சரவைக் கூட்டத்தில் விளக்கம் அளிக்கப்பட்டது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – பிரேசில் இடையே மே 2018-ல் கையெழுத்தான புரிந்துணர்வு ஒப்பந்தம் குறித்து விளக்கம் அளிக்கப்பட்டது.
இந்த புரிந்துணர்வு ஒப்பந்தம், இந்தியா – பிரேசில் இடையேயான இருதரப்பு உறவுகளை வலுப்படுத்தும் வகையில் கையெழுத்திடப்பட்டுள்ளது. உயிரி மருத்துவம் மற்றும் சுகாதாரம், குறிப்பாக, உயிரி தொழில்நுட்பம் சார்ந்த பொருட்கள் தயாரிப்பு, வேளாண்மை, உயிரி எரிபொருள் மற்றும் உயிரி எரிசக்தி, நானோ தொழில்நுட்பம் உள்ளிட்ட துறைகளில் இரு நாடுகளும் இணைந்து செயல்படவும் இந்த ஒப்பந்தத்தில் வகை செய்யப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.45 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 203.45 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 2.27 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1863992
குடியரசுத் துணைத் தலைவர் செயலகம்
இந்தியக் குத்துச்சண்டை வீராங்கனைகளுக்கு நாடாளுமன்ற மாநிலங்களவையில் அதன் தலைவர் தலைமையில் பாராட்டு
இந்தியக் குத்துச்சண்டை வீராங்கனைகளுக்கு நாடாளுமன்ற மாநிலங்களவையில் அதன் தலைவரும், குடியரசுத் துணைத்தலைவருமான திரு ஜெகதீப் தங்கர் பாராட்டுகளை தெரிவித்தார். மதிப்பிற்குரிய உறுப்பினர்களே, இந்தத் தருணம் நம் அனைவருக்கும் பெருமைமிகு தருணமாகும். ஏனெனில் நமது மகளிர் குத்துச்சண்டை வீராங்கனைகள் புதுதில்லியில் மார்ச் 15ம் தேதி முதல் 26ம் தேதி வரை நடைபெற்ற மகளிர் உலக குத்துச்சண்டை சாம்பியன் ஷிப் போட்டியில் நான்கு தங்கப்பதக்கங்களை வென்று வரலாறு படைத்துள்ளனர். இந்த சாதனையைப் படைத்த நிக்கத் ஜரீம், லோவ்லீனா பொர்கோஹெயின், நிது காங்காஸ், சவீட்டி போரா ஆகியோருக்கு எனது மனமார்ந்த பாராட்டுக்கள்.
இந்த வீராங்கனைகளின் சாதனைகள் இந்தியாவை உலக அரங்கில் புதிய உச்சத்திற்கு எடுத்துச்செல்வதுடன், இளம் வீராங்கனைகளுக்கு உந்துசக்தியாகத் திகழும்.
இந்த சாதனை அவர்களது கடின உழைப்பு, விடாமுயற்சி, தீரம், மற்றும் தனித்திறமைகளுக்கு கிடைத்த மாபெரும் அங்கீகாரமாகும். பெண்சக்தி மறுமலர்ச்சிக்கான சகாப்தம் தொடங்கியிருப்பதை இந்த வீராங்கனைகளின் சாதனை நிரூபித்திருக்கிறது.
குத்துச்சண்டை வீராங்கனைகளின் சாதனை விளையாட்டுத் துறையில் நமது வீராங்கனைகளின் சிறப்பான பங்களிப்பை பிரதிபலிக்கிறது. இந்த அவையின் சார்பில் மகிழ்ச்சியை நாட்டு மக்கள் அனைவருக்கும் பகிர்கிறோம்.
நம்முடைய குத்துச்சண்டை வீராங்கனைகள் எதிர்வரும் போட்டிகளில் சாதிக்க வாழ்த்து தெரிவிக்கிறோம். மேலும் அவர்களது பயிற்சியாளர்களுக்கும் ஊக்கமளிக்கும் விளையாட்டுத்துறை ஊழியர்களுக்கும் வாழ்த்துக்ளை தெரிவித்துக்கொள்கிறோம்.
--------------
(AD/ES/RS/KRS
(Visitor Counter : 95
சுற்றுலா அமைச்சகம்
"இந்தியாவில் பறவை வளர்ப்பு" என்னும் தலைப்பில் இணைய கருத்தரங்கை சுற்றுலா அமைச்சகம் நடத்தியது
நமது நாட்டை பாருங்கள் வரிசையின் கீழ் தொடர் இணைய கருத்தரங்குகளை நடத்தி வரும் மத்திய சுற்றுலா அமைச்சகம், "இந்தியாவில் பறவை வளர்ப்பு" என்னும் தலைப்பிலான இணைய கருத்தரங்கை இன்று  நடத்தியது.
இந்தியாவில் பறவைகள் மற்றும் பறவை வளர்ப்புக்கான வாய்ப்புகள் குறித்து இந்த இணைய கருத்தரங்கில் எடுத்துரைக்கப்பட்டது.
உலகில் மிகவும் வளமான பல்லுயிர்தன்மை கொண்ட நாடுகளில் ஒன்றாக இந்தியா திகழ்கிறது. இமயமலை, பாலைவனம், கடற்கரை, மழைக்காடுகள், தீவுகள் என இயற்கை வளம் கொண்ட நாடாக இந்தியா விளங்குகிறது.
மேற்கண்ட இடங்களில் பல வகையான பறவைகள் வாழ்கின்றன. இவற்றை குறித்து இயற்கை ஆர்வலரும், வனவிலங்கு புகைப்படக்காரரும், திரைப்பட இயக்குநருமான திரு சௌரப் சாவந்த் இணைய கருத்தரங்கில் விளக்கினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1680281
-----
(Visitor Counter : 115
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 203.60 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 38,63,960 கோடி டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,43,988.
கொவிட் சிகிச்சை பெறுபவர்கள் எண்ணிக்கை 0.33 சதவீதமாக உள்ளது. குணமடைந்தோர் விகிதம் தற்போது 98.48 சதவீதம்.
கடந்த 24 மணி நேரத்தில் 19,216 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,33,09,484 என அதிகரித்துள்ளது.
கடந்த 24 மணி நேரத்தில் 20,409 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 5.12 சதவீதம் ஆகும்.
வாராந்திர பாதிப்பு விகிதம் 4.82 சதவீதம் ஆகும்.
இதுவரை மொத்தம் 87.44 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,98,761 கொவிட் பரிசோதனைகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846024
தொழிலாளர் மற்றும் வேலைவாய்ப்பு அமைச்சகம்
சமூக நீதியை மேம்படுத்த தொழிலாளர் சந்தையில் பாகுபாட்டை களைவதற்கு அரசு மேற்கொண்டு வரும் முன்னெடுப்புகளை திரு பூபேந்தர் யாதவ் சுட்டிக்காட்டினார்
ஜெனீவாவில் ஜூன் 14 அன்று நடைபெற்ற சமூக நீதியை மேம்படுத்துவது குறித்த சர்வதேச தொழிலாளர் அமைப்பின் உலக பணி மாநாட்டின் குழு விவாதத்தில் மத்திய தொழிலாளர் நலத்துறை அமைச்சர் திரு பூபேந்தர் யாதவ் பங்கேற்றார். அப்போது பேசிய அவர், பிரதமரின் தலைமையின் கீழ் தொழிலாளர் சந்தையில் பாகுபாட்டை களைவதற்கு அரசு மேற்கொண்டுள்ள நடவடிக்கைகளை சுட்டிக்காட்டினார்.
இந்தியாவில் பணிபுரியும் மகளிருக்கு ஊதியத்துடன் கூடிய மகப்பேறு விடுமுறை காலம் 12 வாரங்களிலிருந்து 26 வாரங்களாக அதிகரிக்கப்பட்டுள்ளது என்றும், 50 மற்றும் அதற்கு மேற்பட்ட எண்ணிக்கையில் மகளிர் பணிபுரியும் நிறுவனங்களில் குழந்தைகள் காப்பகம் அமைப்பது கட்டாயமாக்கப்பட்டுள்ளது என்றும், போதிய பாதுகாப்பு அம்சங்களுடன் மகளிர் பணியாளர்கள் இரவு நேரங்களில் பணியாற்ற அனுமதிக்கப்படுவதாகவும் திரு பூபேந்தர் யாதவ் தெரிவித்தார்.
இந்த 111-வது சர்வதேச தொழிலாளர் மாநாட்டிற்கிடையே ஜெனீவாவில் உள்ள பணியாளர்கள் சங்கப் பிரதிநிதிகள் மற்றும் பணியாளர்களுடன் அவர் உரையாடினார். அவர்களுடைய குறைகளை கேட்டறிந்த அமைச்சர், தொழிலாளர்களின் நலன் மற்றும் எளிதாக வர்த்தகம் செய்தல் ஆகியவற்றிற்காக அரசு மேற்கொண்டு வரும் முயற்சிகளை எடுத்துரைத்தார்.
பின்னர் அவர், ஜெனீவாவில் பிரிக்ஸ் நாடுகளின் பிரதிநிதிகள் கலந்து கொண்ட இரவு விருந்தில் பங்கேற்றார். பிரிக்ஸ் நாடுகளின் பிரதிநிதிகள் பகிர்ந்து கொண்ட சிறந்த நடைமுறைகள் மற்றும் அனுபவங்களை அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932598
உள்நாட்டு விமானப் போக்குவரத்து அமைச்சகம்
டிரோன் செயல்பாடுகளுக்காக தமிழ்நாட்டில் 7 இடங்கள் உட்பட 166 கூடுதல் பசுமை பகுதி இடங்களுக்கு ஒப்புதல் அளிக்கப்பட்டுள்ளது
அனுமதியின்றி செயல்படக்கூடாது என்ற விதியோடு டிரோன் செயல்பாடுகளுக்காக தமிழ்நாட்டில் 7 இடங்கள் உட்பட 166 கூடுதல் பசுமை பகுதி இடங்களுக்கு விமான போக்குவரத்து அமைச்சகம் ஒப்புதல் அளித்துள்ளது.
நாட்டில் ஆளில்லாத குட்டி விமான போக்குவரத்துக்கு தேவையான வசதிகளை அளித்து அதை ஊக்கப்படுத்துவதற்காக இந்த ஒப்புதல் அளிக்கப்பட்டுள்ளது. ஒப்புதல் அளிக்கப்பட்டுள்ள இடங்களில் தரை அளவை விட 400 அடி உயரத்திற்கு டிரோன்களை இயக்கலாம்.
66 பசுமை பகுதி இடங்களுக்கு ஏற்கனவே ஒப்புதல் அளிக்கப் பட்டுள்ள நிலையில், ஒப்புதல் அளிக்கப்பட்டு உள்ள அனைத்து இடங்களின் பட்டியலை டிஜிட்டல் ஸ்கை தளத்தில் பார்க்கலாம் .
விதிமுறைகளின் படி, ஆளில்லாத குட்டி விமானங்களை இயக்குவதற்கு முன், டிஜிட்டல் ஸ்கை தளம் மூலம் அனுமதி பெற வேண்டும். அனுமதி இல்லாமல் டிரோன்களை இயக்கக் கூடாது. விமானப் போக்குவரத்து அமைச்சகம் இது தொடர்பாக வெளியிட்டுள்ள அனைத்து உத்தரவுகள் மற்றும் வழிகாட்டுதல்களை தவறாமல் பின்பற்ற வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722683
-------
(Visitor Counter : 198
கப்பல் போக்குவரத்து அமைச்சகம்
துறைமுகங்கள், கப்பல் போக்குவரத்து நீர்வள அமைச்சகத்தின் நிறைவு அறிக்கை
2020-ஆம் ஆண்டு கப்பல் போக்குவரத்துத் துறையில் ஒட்டுமொத்த வளர்ச்சியை அதிகப்படுத்துவதற்காக பல்வேறு கொள்கை இடையீடுகளும், புதிய முயற்சிகளும் மேற்கொள்ளப்பட்டன. அவற்றில் முக்கியமானவை வருமாறு:
கோவிட் மேலாண்மை:
• கோவிட்-19 பெருந்தொற்றினால் துறைமுகங்களும், அதைச் சார்ந்த பங்குதாரர்களும் பொதுமுடக்கத்தால் பெரும் பாதிப்புக்கு உள்ளானார்கள். எனினும் பெருந்தொற்றின் தாக்கத்தைக் குறைத்து விநியோகச் சங்கிலி இயக்கத்தை சுமுகமாக்கும் பொருட்டு அரசு பல்வேறு நடவடிக்கைகளையும், முயற்சிகளையும் மேற்கொண்டது.
• முக்கியமான துறைமுகங்களில் ஊழியர்கள் கோவிட்-19 தொற்றினால் உயிரிழக்க நேரிட்டால் அவர்களது குடும்பத்தாருக்கு ரூ. 5 இலட்சம் நிதி உதவி வழங்க துறைமுகம், கப்பல் மற்றும் நீர்வள அமைச்சகம் உத்தரவிட்டது.
• துறைமுகங்களில் பணிபுரியும் புலம்பெயர் தொழிலாளர்கள் தங்கவும், அவர்களது உடைமைகளைப் பாதுகாக்கவும், உணவு வழங்கவும் முக்கியமான துறைமுகங்களில் போதுமான இடங்கள் ஒதுக்கப்பட்டன.
• முக்கியமான துறைமுகங்களில் தனிமைப்படுத்தும் வசதியும், இதர மருத்துவ வசதிகளும் ஏற்படுத்தப்பட்டன.
• மனித இடர்பாடுகளைக் குறைக்கும் வகையில் பெருந்தொற்று காலத்தில் தொழில்நுட்பம்/ டிஜிட்டல் சார்ந்த சேவைகள் ஊக்குவிக்கப்பட்டன.
• பல்வேறு சவால்களுக்கு இடையேயும் அனைத்துத் துறைமுகங்களும் முழுமையாக இயங்கி அத்தியாவசியப் பொருள்களைக் கொண்டு சேர்ப்பதில் முக்கியம் பங்கு வகித்தன.
சாகர்மாலா திட்டம்:
• இந்தியத் துறைமுகங்களை சர்வதேசத் தரத்தில் உயர்த்தும் நோக்கத்துடன் செயல்படுத்தப்பட்டு வரும் சாகர்மாலா திட்டத்தின் கீழ் 504 திட்டங்கள் கண்டறியப்பட்டுள்ளன- 211 துறைமுகங்களை நவீனமயமாக்கும் திட்டங்கள், 199 துறைமுகங்களை இணைக்கும் திட்டங்கள், 32 துறைமுகம் சார்ந்த தொழில்மயமாக்கல் திட்டங்கள், 62 கடல்சார் சமூக மேம்பாட்டுத் திட்டங்கள். கடந்த 15 மாதங்களில்  ரூ.4,543 கோடி மதிப்பில் 20 சாகர்மாலா திட்டங்கள் நிறைவேற்றப்பட்டுள்ளன.
கோகா- ஹசீரா ரோ- பாக்ஸ் படகுப் போக்குவரத்து:
• பிரதமர் திரு.நரேந்திர மோடி ரோ- பாக்ஸ் முனையத்தை ஹசீராவிலும், கோகா- ஹசீரா இடையே படகுப் போக்குவரத்து சேவையையும் காணொலி வாயிலாக கடந்த நவம்பர் 8-ஆம் தேதி தொடங்கி வைத்தார்.
கப்பல் அமைச்சகத்திற்குப் புதிய பெயர்:
• மத்திய கப்பல் துறையின் பெயரை துறைமுகங்கள், கப்பல் மற்றும் நீர்வளத்துறை என கோகா- ஹசீரா ரோ- பாக்ஸ் படகுப் போக்குவரத்து சேவையின் துவக்க விழாவில் பிரதமர் திரு நரேந்திர மோடி அறிவித்தார்.
நாட்டின் முதல் கடல் விமானச் சேவை:
• இந்தியாவின் முதல் கடல் விமானச் சேவையை பிரதமர் திரு. நரேந்திர மோடி அக்டோபர் 31-ஆம் தேதி குஜராத் மாநிலத்தின் அகமதாபாத்தின் கெவாடியா முதல் சபர்மதி ஆற்றுப்படுகை வரை தொடங்கி வைத்தார்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1684394
-----
(Visitor Counter : 257
தகவல் மற்றும் ஒலிபரப்பு அமைச்சகம்
20-ஆம் நூற்றாண்டு ஐரோப்பிய சமூகத்தில் தங்களது குரல்களை அடையாளம் காண விரும்பும் பெண்களை பற்றிய திரைப்படம் மாரல் ஆர்டர்: நடிகர்கள் ஜோவாவ் பெட்ரோ மாமெடி மற்றும் வெரா மௌரா
வாழ்வியல் போராட்டங்களை எதிர்கொள்ளும், 20-ஆம் நூற்றாண்டின் முதல் பாதியில் ஐரோப்பிய சமூகத்தில் தங்களது குரல்களை அடையாளம் காண விரும்பும் பெண்களை பற்றிய மரியோ பரோசோவின் போர்ச்சுகீசிய திரைப்படமான மாரல் ஆர்டரின் சர்வதேச சிறப்புக் காட்சி கோவாவில் நடைபெற்று வரும் 51-வது இந்திய சர்வதேச திரைப்பட விழாவின் உலக பனோரமா பிரிவில் நேற்று திரையிடப்பட்டது.
51-வது இந்திய சர்வதேச திரைப்பட விழாவில் பத்திரிகையாளர்கள் சந்திப்பு ஒன்றில் இன்று பேசிய நடிகர் வெரா மௌரா, “போர்ச்சுகலில் நடைபெற்ற உண்மை சம்பவத்தின் அடிப்படையிலான இந்த திரைப்படம், 20-ஆம் நூற்றாண்டு ஐரோப்பிய சமூகத்தில் தங்களது குரல்களை அடையாளம் காண விரும்பும் பெண்களை பற்றியதாகும்,”என்றார்.
கதாநாயகி மரியவின் பணியாளர் கதாபாத்திரத்தில் இவர் நடித்துள்ளார். துணிச்சலான முடிவை எடுக்கும் பணக்கார வீட்டை சேர்ந்த பெண்ணைப் பற்றிய கதை இது என்று அவர் மேலும் கூறினார்.
புது வாழ்க்கையை தேடி மரியா ஒரு ஒட்டுநருடன் வெளியேறுகிறார். ஓட்டுநர் கதாபாத்திரத்தில் நடித்துள்ள ஜோவாவ் பெட்ரோ மாமெடியும் பத்திரிகையாளர்கள் சந்திப்பில் பங்கேற்றார்.
பெருந்தொற்று காலத்தில் இந்த நிகழ்ச்சியை நடத்தும் இந்திய சர்வதேச திரைப்பட விழாவின் ஏற்பாட்டாளர்களுக்கு அவர்கள் பாராட்டு தெரிவித்தனர். இங்கு இருப்பது மகிழ்ச்சியை தருகிறது என்றும் அவர்கள் கூறினர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691244
பிரதமர் அலுவலகம்
தீபாவளியையொட்டி மக்களுக்கு பிரதமர் வாழ்த்து
தீபாவளி திருநாளில் மக்களுக்கு பிரதமர் திரு.நரேந்திர மோடி வாழ்த்துக்களைத் தெரிவித்துக் கொண்டுள்ளார். “நமது அனைவரது வாழ்க்கையிலும் புதிய ஒளியைக் கொண்டு வரும் இந்த தீபத்திருநாளில் ஏற்றி வைக்கப்படும் விளக்குகள், மகிழ்ச்சி, முன்னேற்றம் மற்றும் நல்வாய்ப்புகளுடன் பிரகாசிக்கட்டும்” என்று பிரதமர் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
136 நாட்களுக்குப்பின் கொவிட் சிகிச்சை பெறுபவர்களின் எண்ணிக்கை 4.10 லட்சத்துக்கும் கீழ் குறைவு
நாட்டில் கொவிட் சிகிச்சை பெறுபவர்களின் எண்ணிக்கை இன்று 4.10 லட்சத்துக்கு கீழ்  குறைந்தது. 136 நாட்களுக்குப்பின் இது மிகக் குறைந்த அளவு. கடந்த ஜூலை 22ம் தேதி சிகிச்சை பெறுபவர்களின் மொத்த எண்ணிக்கை 4,11,133 என்பது குறிப்பிடத்தக்கது.
நாட்டில் தற்போது சிகிச்சை பெறுபவர்கள், மொத்த பாதிப்பில் 4.26 சதவீதம். புதிதாக குணமடைந்தவர்களால், சிகிச்சை பெறுபவர்களின் எண்ணிக்கையில் 6,393 பேர் குறைந்துள்ளனர்.
கடந்த 8 நாட்களாக, தினசரி குணமடைபவர்களின் எண்ணிக்கை, தினசரி பாதிப்பை விட அதிகளவில் உள்ளது.
கடந்த 24 மணி நேரத்தில் 36,652 பேருக்கு புதிதாக தொற்று ஏற்பட்டுள்ளது. அதே நேரத்தில் 42,533 பேர் குணமடைந்து வீடு திரும்பியுள்ளனர். குணமடைந்தோர் வீதம் இன்று 94.28 சதவீதமாக அதிகரித்துள்ளது.
குணமடைந்தவர்களின் மொத்த எண்ணிக்கை 90,58,822 ஆக அதிகரித்துள்ளது. குணமடைந்தவர்களுக்கும், சிகிச்சை பெறுபவர்களுக்குமான இடைவெளி 86.50 லட்சத்தை நெருங்கி கொண்டிருக்கிறது.
கடந்த 24 மணி நேரத்தில் 512 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1678509
நுகர்வோர் நலன், உணவு மற்றும் பொது விநியோகம் அமைச்சகம்
2023-24 ஆண்டு கரீஃப் சந்தைப் பருவத்தில் மூன்று மாநிலங்களில் 12.21 லட்சம் மெட்ரிக் டன் நெல் கொள்முதல் செய்யப்பட்டதன் மூலம் 99,675 விவசாயிகள் பயனடைந்துள்ளனர்
2023-24-ம் ஆண்டு கரீஃப் சந்தைப் பருவத்தில் சமீபத்தில் தொடங்கியது முதல் 03.10.2023 வரை, தமிழ்நாடு, பஞ்சாப் மற்றும் ஹரியானா மாநிலங்களில் 12.21 லட்சம் மெட்ரிக் டன் நெல் கொள்முதல் செய்யப்பட்டுள்ளது. இதன் மூலம் 689 கோடியே 77 லட்சம் ரூபாய் குறைந்தபட்ச ஆதரவு விலையுடன் 99,675 விவசாயிகள் பயனடைந்துள்ளனர்.
குடியரசுத் துணைத் தலைவர் செயலகம்
இந்திய பெருங்கடலில் அண்டை நாடுகளாக இந்தியாவும் ஆப்பிரிக்காவும் இருக்கின்றன என்று குடியரசு துணைத் தலைவர் தெரிவித்துள்ளார்
இந்தியா ஆப்பிரிக்கா இடையே நாகரிக தொடர்பும் பகிரப்பட்ட வரலாற்று ரீதியான பிணைப்பும் இருப்பதாக தெரிவித்துள்ள குடியரசு துணைத் தலைவர் திரு ஜக்தீப் தன்கர், இந்திய பெருங்கடலில் நாம் அண்டை நாடுகளாக இருக்கிறோம் என்றும் கூறியுள்ளார்.
கிரேட்டர் மைடாவில் இன்று யுனெஸ்கோ-இந்தியா-ஆப்பிரிக்கா ஹேக்கத்தானின் நிறைவு நிகழ்ச்சியில் உரையாற்றிய அவர், இந்த நிகழ்வு இந்தியா மற்றும் ஆப்பிரிக்க நாடுகளால் வளர்க்கப்பட்டுள்ள நெருக்கமான உறவுகளை பிரதிபலிப்பதாக கூறினார். இவை ஒத்துழைப்பின் உணர்வை வளர்த்து மனித குலம் சிறப்புற பிரச்சனைகளுக்குத் தீர்வு காண ஒருங்கிணைந்து வருவதற்கும் வழிவகுத்துள்ளது என்றும் அவர் கூறினார். உலகளாவிய இந்த ஹேக்கத்தான் சிறந்த உலகத்தை உருவாக்க இளைஞர்கள் ஒன்றிணைந்து வரமுடியும் என்ற செய்தியை வெளிப்படுத்துவதாக அவர் மேலும் தெரிவித்தார்.
கிரேட்டர் நொய்டாவில் உள்ள கௌதம புத்தா பல்கலைக்கழகத்தின் மத்திய அரசின் கல்வித்துறையின் புதிய கண்டுபிடிப்பு பிரிவு, ஏஐசிடிஇ, யுனெஸ்கோ ஆகியவற்றால் ஏற்பாடு செய்ப்பட்டிருந்த 36 மணி நேர ஹேக்கத்தானில் இந்தியா மற்றும் 22 ஆப்பிரிக்க நாடுகளைச் சேர்ந்த இளம் தொழில்முனைவோர் ஈடுபட்டனர். சமூக, சுற்றுச்சூழல், தொழில்நுட்பப் பிரச்சனைகளுக்குத் தீர்வு காண சுமார் 600 இளம் புதிய கண்டுபிடிப்பாளர்கள் இணைந்திருந்தனர்.
ஹேக்கத்தானின் வெற்றியாளர்களுக்கு குடியரசு துணைத் தலைவர் பரிசுகளை வழங்கினார். இந்த நிகழ்ச்சியில் உத்தரப்பிரதேச ஆளுநர் திருமதி ஆனந்திபென் படேல், மத்திய கல்வியமைச்சர் திரு தர்மேந்திர பிரதான் உள்ளிட்டோர் கலந்துகொண்டனர்.
PIB Headquarters
கொவிட்-19 - பிஐபி செய்தித் தொகுப்பு
கொவிட்-19 - பிஐபி செய்தித் தொகுப்பு
27.05.2020
- ரசாயனம் மற்றும் உரங்கள் அமைச்சகம்
- வணிகம் மற்றும் தொழில்துறை அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
ஊரடங்கு நீட்டிப்பு குறித்து பிரதமர் நரேந்திர மோடி #MannKiBaat உரையில் கூறுவார் என்று தனியார் செய்தி நிறுவனம் செய்தி வெளியிட்டுள்ளது.
— PIB in Tamil Nadu 🇮🇳 #StayHome #StaySafe  May 27, 2020
இது தவறானதாகும். இது செய்தியாளரின் ஊகங்களின் அடிப்படையில் எழுதப்பட்டது என்று @HMOIndia தெரிவித்துள்ளது. #PIBFactcheck @PIBFactCheck https://t.co/hQvUOQaylJ
(அனைத்துப் பள்ளிகளையும் திறக்க மத்திய உள்துறை அமைச்சகம் உத்தரவிட்டுள்ளதாக செய்தி பரவி வருகிறது. இதுபோன்ற முடிவுகளை @HMOIndia எடுக்கவில்லை. நாடு முழுவதும் உள்ள கல்வி நிறுவனங்களை திறப்பதற்கு தற்போது தடை விதிக்கப்பட்டுள்ளது. #PIBFactCheck @PIBFactCheck @PIB_India @DrRPNishank https://t.co/rSzY3G4zje
— PIB in Tamil Nadu 🇮🇳 #StayHome #StaySafe  May 27, 2020
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் உள்ள 37 லட்சத்துக்கும் மேற்பட்ட சுகாதார பணியாளர்களுக்கு இதுவரை கொவிட்-19 தடுப்பூசி போடப்பட்டுள்ளது.
நாடு தழுவிய மாபெரும் கொவிட்-19 தடுப்பூசி திட்டத்தின் 15-ஆம் நாளான இன்று, தடுப்பூசி போடப்பட்டுள்ளவர்களின் எண்ணிக்கை இது வரை 37 லட்சத்தை தாண்டியுள்ளது.
68,830 முகாம்களில் 37,06,157 சுகாதார பணியாளர்களுக்கு இன்று மாலை 7 மணி வரை தடுப்பூசி போடப்பட்டுள்ளதாக தற்போதைய தகவல்கள் தெரிவிக்கின்றன.
இன்று மட்டும் மாலை 7 மணி வரை 5,143 முகாம்கள் நடைபெற்றன.
15-ஆம் நாளான இன்று நாடு முழுவதும் 2,06,130 சுகாதார பணியாளர்களுக்கு தடுப்பூசி போடப்பட்டது. இறுதி தகவல்கள் இன்று பின்னிரவு கிடைக்கும். தமிழ்நாட்டில் இதுவரை 1,01,840 பேருக்கு தடுப்பூசி போடப்பட்டுள்ளது.
பத்து லட்சம், இருபது லட்சம் மற்றும் முப்பது லட்சம் பேருக்கு தடுப்புமருந்தை குறுகிய காலத்தில் வழங்கிய நாடு இந்தியா ஆகும்.
உலகின் மிகப்பெரிய தடுப்புமருந்து வழங்கல் நடவடிக்கைகளில் ஒன்றான இந்தியாவின் கொவிட் தடுப்பூசி விநியோக திட்டம், 2021 ஜனவரி 16 அன்று பிரதமரால் தொடங்கி வைக்கப்பட்டது.
தொலைதொடர்பு மற்றும் தகவல் தொழில்நுட்ப அமைச்சகம்
இந்தியா போஸ்ட் பேமெண்ட்ஸ் வங்கி நிலையான வளர்ச்சியுடன் லாபப் பயணத்தைத் தொடர்கிறது
வங்கிச் சேவைத் துறையில் ஒரு மாற்றகரமான மைல்கல்லை எட்டியுள்ள இந்தியா போஸ்ட் பேமெண்ட்ஸ் வங்கி  அதன் லாபப் பாதையில் தொடர்வதாக பெருமையுடன் அறிவிக்கிறது, நிலையான நிதி உள்ளடக்கம் மற்றும் குடிமக்களுக்கு அதிகாரமளித்தலுக்கான அதன் உறுதியான அர்ப்பணிப்பை மீண்டும் வலியுறுத்தியுள்ளது. கடந்த நிதியாண்டின் முதல் லாபப் பயணத்தைக் கொண்டாடிய அந்த வங்கி, இந்த நிதியாண்டின் முதல் காலாண்டு முடிவில் வெற்றிகரமான லாப ஓட்டத்தைத் தொடர்கிறது, நாட்டின் தொலைதூர மூலைகளில் கூட யாரும் பின்தங்கிவிடக்கூடாது என்பதை உறுதிசெய்து, டிஜிட்டல் இந்தியா முன்முயற்சியை இயக்க முழு மனதுடன் உறுதிபூண்டுள்ளது.
இந்தியா போஸ்ட் பேமெண்ட்ஸ் வங்கி வப்பட்டதிலிருந்து, நாடு முழுவதும் கோடிக்கணக்கான குடும்பங்களுக்கு வீட்டு வாசலில் வங்கி சேவைகளை விரிவுபடுத்தும் கனவால் உந்தப்பட்டுள்ளது. 2017 ஆம் ஆண்டில் ஜார்க்கண்ட் மாநிலம் ராஞ்சி மற்றும் சத்தீஸ்கரின் ராய்ப்பூரில் தொடங்கப்பட்ட இந்தப் பயணம், மிகக் குறுகிய காலத்தில் முன்னெப்போதும் இல்லாத வெற்றியைக் கண்டது.
2022-23 நிதியாண்டில் ரூ.20.16 கோடி செயல்பாட்டு லாபத்தை ஈட்டிய அசாதாரண சாதனையைப் பகிர்ந்து கொள்வதில் ஐபிபிபி மகிழ்ச்சியடைகிறது. ஒட்டுமொத்த வருவாயில் 66.12 சதவீத வளர்ச்சி காணப்பட்டது, இது ஒட்டுமொத்த செயல்பாட்டு செலவுகளில் 17.36 சதவீத அதிகரிப்பை தாண்டியது, இந்த சாதனையின் முக்கிய காரணிகளாக இருந்தன. இது ஐபிபிபியின் வாடிக்கையாளரை மையமாகக் கொண்ட மற்றும் செலவு குறைந்த வங்கி மாதிரியின் சக்தியை நிரூபிக்கிறது.
"ஐபிபிபியின் வெற்றிக் கதை எங்கள் அர்ப்பணிப்புள்ள குழு, பங்குதாரர்கள் மற்றும் மிக முக்கியமாக, ஏழு கோடிக்கும் அதிகமான மதிப்புமிக்க வாடிக்கையாளர்களைக் கொண்ட எங்கள் குடும்பத்தின் நம்பிக்கை ஆகியவற்றின் கூட்டு முயற்சிகளுக்கு ஒரு சான்றாகும்" என்று இந்தியா போஸ்ட் பேமெண்ட்ஸ் வங்கியின் நிர்வாக இயக்குநரும் தலைமை நிர்வாக அதிகாரியுமான திரு ஜே வெங்கட்ராமு மேற்கோள் காட்டினார். "ஜன்தன், ஆதார், இந்தியா ஸ்டாக் போன்ற பல கொள்கை முன்முயற்சிகள் மற்றும் நிதி சேர்க்கை துறையில் வேறுபட்ட வங்கி வகை, இ-கேஒய்சி போன்ற ஒழுங்குமுறை உந்துதல்களுக்கு நன்றி, இது ஐபிபிபியின் வெற்றிக் கதையை முன்னெடுத்துச் செல்வதில் பெரும் பங்களித்தது. வங்கியின் விவேகமான நிதி மேலாண்மை, ஒழுங்குமுறை ஆதரவுடன், வாடிக்கையாளர் தளம் மற்றும் தயாரிப்பு வழங்கல்களில் அதிவேக வளர்ச்சிக்கு வழிவகுத்துள்ளது, "என்று அவர் மேலும் கூறினார்.
1,55,000 தபால் நிலையங்கள்  மற்றும் 3,00,000 அஞ்சல் ஊழியர்களைக் கொண்ட உலகின் மிகப்பெரிய அஞ்சல் வலையமைப்பை மேம்படுத்துவதன் மூலம் இன்று ஐபிபிபி இந்தியாவில் உள்ள சாமானிய மக்களுக்கு மிகவும் அணுகக்கூடிய, மலிவு மற்றும் நம்பகமான வங்கியாக மாறியுள்ளது. இவ்வாறாக, பாரம்பரிய வங்கிகள் வழக்கமான தடைகள் காரணமாகப் பிடிக்கத் தவறிய இடங்களில் செயல்படுவதற்காக, தேசிய அளவில் ஒரு பி.ஐ.ஜி.டி.ஏ வங்கிச் சேவைத் தளம் உருவாக்கப்பட்டுள்ளது.
இந்தியா போஸ்ட் பேமெண்ட்ஸ் வங்கி பற்றி
மத்திய அரசுக்கு சொந்தமான 100 சதவீத பங்குகளுடன் செப்டம்பர் 1, 2018 அன்று பிரதமர் திரு நரேந்திர மோடியால் ஐபிபிபி தொடங்கப்பட்டது. இந்தியாவில் சாமானிய மக்களுக்கு மிகவும் அணுகக்கூடிய, மலிவு மற்றும் நம்பகமான வங்கியை உருவாக்கும் தொலைநோக்குப் பார்வையுடன் இந்த வங்கி அமைக்கப்பட்டுள்ளது. இந்தியா போஸ்ட் பேமெண்ட்ஸ் வங்கியின் அடிப்படை பணி, வங்கிச் சேவை இல்லாத மற்றும் குறைந்த வங்கிச் சேவைக்கான தடைகளை நீக்கி, அஞ்சல் வலையமைப்பைப் பயன்படுத்தி கடைசி மைல்களை அடைவதாகும்.
----
(ANU/AP/PKV/KRS
(Visitor Counter : 71